Natten til lørdag har der været indbrud hos Sygehus Vendsyssel på Barfredsvej i Frederikshavn, og her er tyvene forsvundet med 2 x 10 ml ampuller af mærket Suxa Meton. Der er tale om et stof, som lægerne bruger under operationer. - Det er meget livsfarligt at indtage det her stof. Indtager man det, kommer musklerne til at slappe så meget af, at man dør i løbet af få minutter, siger vagtchef Bruno Brix fra Nordjyllands Politi. Politiet ser meget gerne stoffet indleveret til nærmeste politistation eller sygehus.

Opsummering:
Livsfarligt medicin er stjålet fra Sygehus Vendsyssel i nat.